《次韵林国器元夕》
宋代·陈著

世情多异好，幻出满城星。
尘市月无色，醉乡风亦腥。
从他儿戏哄，输我客眠醒。
老耳虚鸣处，笙歌足自听。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。